**Kiírás válogatott ruházat beszerzésére**

**A beszerzés kiírója:**

A Magyar Fallabda (Squash) Szövetség, MF(S)SZ továbbiakban ajánlatkérő,

1025 Budapest, Törökvész út 87-91. IV. em. 403/M

képviseli: Krajcsák Márk elnök

**A beszerzés tárgya:**

A magyar férfi és női felnőtt és utánpótlás fallabda válogatott játékosainak, edzőinek és csapatának sportruházattal való ellátása.

**A beszerzés időtartama:**

2019. január 1 – 2021 december 31 azaz 3 év

**Beszerzés tárgyának szakmai, műszaki, technikai leírása:**

Az öltözéknek meg kell felelnie a mai modern sportruházat elvárásainak, divatosnak, kényelmesnek, praktikusnak, könnyen tisztíthatónak, sportviseletre alkalmasnak kell, hogy legyen. Színben illeszkednie kell a magyar nemzeti színekhez.

Az ajánlatban szereplő termékeknek legalább 2 évig elérhetőnek kell lenniük azonos formában és minőségben (csere, pótlás, illetve, elhasználódás esetén).

A ruházatnak feliratozhatónak kell lennie.

Ruházati elemek: fejenként legalább

1 db melegítő alsó és felső
5 db short / szoknya
8 db női / férfi póló
5 db zokni

Tartósság: short, szoknya min. 2 év, póló 1 év, melegítő 2 év

A beszerzés nyertese a szerződés időtartama alatt viselheti a MF(S)SZ HIVATALOS Sportruházati szállítója címet.

**Ajánlattételhez szükséges információk:**

Ajánlatot tehet bármilyen sportruházati cég magyarországi forgalmazója, képviselője vagy nagykereskedője. Az ajánlatnak tartalmaznia kell az ajánlattevő cég adatait, a termékek pontos megnevezését, mennyiségét és árait.

Az ajánlatokat a MF(S)SZ elnöksége 2018 december 15-ig elbírálja.

Az MF(S)SZ az ajánlatokat különösen a minőség, a tartósság és az ár/érték arány alapján bírálja el.

Ajánlatkérő fenntartja magának a jogot, hogy bármiféle jogi és/vagy anyagi következmény nélkül elálljon az ajánlatkérési, beszerzési, szerződéskötési szándékától, illetve az ajánlatkérést módosítsa, visszavonja. Ajánlatkérőt az eljárás eredményeként szerződéskötési kötelezettség nem terheli. Ajánlatkérő az ajánlatkérés eredményeként egy vagy több ajánlattevővel is jogosult szerződést kötni. Ajánlatkérő fenntartja a jogot, hogy bármikor bármely más gazdasági szereplővel szerződést kössön azonos tárgyban.

**Teljesítéssel kapcsolatos elvárások:**

Az ajánlatok beadási határideje: 2018. november 30.

Az ajánlatokat Képes Gábornak a squashiroda@squash.hu email címre kérjük elküldeni.

**Ajánlati kötelezettség:**

A MF(S)SZ biztosítja Nyertes számára, hogy összes válogatott magyar, európai és világversenyeken, az ezekre történő utazás során, valamint a média és sajtó megjelenéseken a válogatott sportolók kizárólag Nyertes termékeit viselik.

A MF(S)SZ jegyeket és kiemelt megjelenést biztosít Nyertesnek a Szövetség által kiemelt eseményeken, versenyeken.

A MF(S)SZ a válogatott játékosokkal és csapatokkal évi legalább 1 db fotózást biztosít.

A MF(S)SZ kötelezettséget vállal, hogy a weboldalán és a Facebook/Instagram oldalán állandó megjelenést biztosít Nyertes számára.

A MF(S)SZ jogosult saját költségén más szponzori lógó utólagos elhelyezésére a termékeken, amelynek módját, elhelyezését előre köteles Nyertessel leegyeztetni.

Budapest, 2018. november 4. MF(S)SZ Elnöksége